Rezumatul Studiului 10 - Fiii făgăduinţei

1. **TRISTEŢEA LUI PAVEL. Romani 9:1-3.**
	* Pavel, la fel ca şi Moise, era dispus să îşi piardă propria mântuire atâta timp cât poporul Israel ar fi fost salvat. (Exod 32:32).
2. **ALEGEREA UNUI POPOR. Romani 9:4-13.**
	* Ce avea atât de special poporul Israel încât Pavel era aşa de interesat de el? (Romani 9:4-5)
		+ Poporul lui Israel era un popor special, căruia i s-au oferit mari privilegii. Cel mai mare dintre ele este că în sânul său avea să se nască Mesia: Hristos Isus.
	* De ce a ales Dumnezeu pe Israel şi nu un alt popor?
		+ Pavel, centrându-se pe Isaac şi Iacov, lasă clar faptul că nu aveau nimic special aceste persoane când au fost alese de Dumnezeu pentru a forma, din descendenţii lor, poporul Său [„Căci, măcar că cei doi gemeni nu se născuseră încă, şi nu făcuseră nici bine, nici rău, – ca să rămână în picioare hotărârea mai dinainte a lui Dumnezeu, prin care se făcea o alegere, nu prin fapte, ci prin Cel ce cheamă” (Romani 9:11)]. Dumnezeu i-a ales exclusiv pentru că aşa a vrut.
	* Deoarece Israel, ca şi popor, l-a respins pe Mesia şi – prin urmare – nu a împlinit misiunea la care a fost chemat, a greşit Dumnezeu când l-a ales?
		+ Chiar dacă descendenţii fizici ai lui Avraam au eşuat, misiunea lor a trecut mai departe la descendenţii făgăduinţei: Israelul spiritual, din care tu faci parte.
3. **ALEGEREA PERSOANELOR. Romani 9:14-18.**
	* Ţinând cont că Dumnezeu îi împietreşte pe unii şi are milă de alţii, este drept cu oamenii?
		+ Dumnezeu cunoscând foarte bine deciziile pe care fiecare individ le va lua în viaţa lui, este capabil să îi anunţe destinul”. Pe Iacov l-am iubit, iar pe Esau l-am urât” (Rom. 9:13).
4. **ALEGEREA SPECIALĂ A LUI DUMNEZEU. Romani 9:19-24.**
	* Dumnezeu îşi rezervă dreptul de a alege anumite persoane pentru activităţi specifice.
	* În acest fel i-a ales pe regi şi pe profeţi. Şi în acelaşi fel împarte darurile spirituale cum doreşte, conform cu lucrarea pe care doreşte să o încredinţeze fiecărui membru al bisericii (1 Corinteni 12:11).
	* Dumnezeu te-a ales pentru o lucrare specială, fie pentru ceva notoriu sau pentru ceva aparent fără importanţă înaintea oamenilor.
5. **CE POPOR ALEGE DUMNEZEU? Romani 9:25-29.**
	* Israel, poporul ales, L-a respins pe Dumnezeu; iar Dumnezeu şi-a extins alegerea la cei care nu erau din poporul Său: la neamuri. În acest fel, alegerea a trecut la „Israelul spiritual”.
	* Dumnezeu păstrează o rămăşiţă specială a cărei misiuni este să păzească adevărul şi să îl predice lumi.
6. **CE FEL DE PERSOANE ALEGE DUMNEZEU SĂ SALVEZE? Romani 9:30-33.**
	* Dumnezeu alege să-i salveze pe toţi cei care cred că „neprihănirea este prin credinţă” şi resping pe cei care caută neprihănirea „prin faptele Legii”.
	* Aceeaşi „piatră” (Isus) foloseşte atât pentru mântuire cât şi pentru condamnare.
		+ Cei care Îl resping pe Isus, aşa cum au făcut-o iudeii, vor fi „spulberaţi”.
		+ Cel care cade zdrobit la picioarele lui Isus nu va rămâne de ruşine, ci va obţine mântuirea.
	* A fost zdrobită inima ta de iubirea lui Isus şi te-ai hotărât să îţi pui întreaga viaţă în mâinile Lui?